钦定古今图书集成/明伦汇编/官常典/第409卷 > 《洪皓传论》宋·史
## 钦定古今图书集成/明伦汇编/官常典/第409卷 > 《洪皓传论》宋·史

孔子云：“使于四方，不辱君命”，可谓士矣。当建炎、绍兴
之际，凡使金者，如探虎口，能全节而归。若朱弁、张邵、
洪皓，其庶几乎！望之不足议也。皓留北十五年，忠节
尤著。高宗谓苏武不能过，诚哉！然竟以忤秦桧谪死，
悲夫！其子适、遵、迈相继登词科，文名满天下。适位极
台辅，而迈文学尤高，立朝议论最多，所谓忠义之报，
讵不信夫。